Milo Marttinen

Milo Marttinen (s. 28. heinäkuuta 2004 Kuopio) on suomalainen jääkiekkomaalivahti, joka edustaa SM-liigajoukkue Kalevan Palloa Hän pelaa pääasiassa seuran U20-joukkueessa.

Ura

Seuraura 
Marttinen on Kalevan Pallon kasvatti. Hänet palkittiin kaudella 2019–2020 C-nuorten SM-sarjan parhaana maalivahtina Jukka Tammi -palkinnolla ja Marttinen valittiin sarjan ensimmäiseen tähdistökentälliseen. Kaudella 2021–2022 hän puki yhteen SM-liigaotteluun 20. joulukuuta 2021 vieraissa Tapparaa vastaan. KalPan maalivahtina ottelussa toimi niin ikään KalPan toinen U20-joukkueen maalivahti ja SM-liigassa debytoinut Jami Pasanen. Kaksikko nousi joukkueen kokoonpanoon, kun sekä Connor LaCouvee että Eero Kilpeläinen joutuivat sivuun sekä myös kolmas maalivahti Juha Jatkola oli liittynyt Suomen alle 20-vuotiaiden MM-joukkueen mukaan. Marttinen ei saanut ottelussa kuitenkaan peliaikaa.

Kaudella 2022–2023 Marttinen sai KalPassa tililleen ensimmäisen SM-liigaottelunsa. Hän aloitti joukkueen kakkosmaalivahtina 7. maaliskuuta 2023 ottelussa Tapparaa vastaan, kun Juha Jatkola oli sivussa sairastumisen vuoksi. Robin Rahm torjui lähes koko ottelun ajan, mutta Marttinen vaihdettiin KalPan maalinsuulle ensimmäisessä erässä 1.19 minuutin ajaksi, kun Rahm korjasi varusteitaan. Joukkueen maalia kohti ei lauottu tuona aikana kertaakaan.

Maajoukkueura 
Marttinen oli mukana Suomen alle 17-vuotiaiden maajoukkueen jää- ja testileirillä elokuussa 2020, mutta hänellä ei ole kuitenkaan virallisia maaotteluita.

Muuta 
Marttinen on maininnut esikuvakseen Carey Pricen.

Tilastot

Lähteet

Viitteet 

Suomalaiset jääkiekkomaalivahdit
KalPan pelaajat
Vuonna 2004 syntyneet
Elävät henkilöt